শীতের তিলোত্তমা দর্শনে নতুন আকর্ষণীয় প্যাকেজ আনল পরিবহণ দফতর

কলকাতা: শীতের মরশুমে শহরকে নতুনভাবে পরিচয় করাতে উদ্যোগী হল রাজ্যের পরিবহণ দফতর (State Transport Department)। ডিসেম্বরের গোড়াতেই শুরু হতে চলেছে বিশেষ ‘কলকাতা দর্শন’ পরিষেবা, যেখানে দেশি–বিদেশি পর্যটকদের এসি ভলভো বাসে ঘুরিয়ে দেখানো হবে কলকাতা (Kolkata Tour) ও শহরতলির নানা দ্রষ্টব্য স্থান। সঙ্গে থাকবেন প্রশিক্ষিত গাইড। মূলত শনিবার, রবিবার এবং সরকারি ছুটির দিনগুলোতেই চলবে এই বিশেষ ট্যুর।

দফতর সূত্রে জানা গেছে, ‘কলকাতা দর্শন’–এ থাকছে দুটি আলাদা প্যাকেজ,
১. ইকোপার্ক ট্যুর
এই প্যাকেজে ঘোরানো হবে,
* ইকোপার্ক
* মাদার্স ওয়াক্স মিউজিয়াম
* নিউ টাউন হরিণালয়
* মিষ্টিহাব
* ইকো আর্বান ভিলেজ
* বিশ্ববাংলা গেট
* নজরুল তীর্থ
ও আরও একাধিক দর্শনীয় স্থান।

আরও পড়ুন: কেএমসি এলাকায় এক সপ্তাহে ডেঙ্গু আক্রান্তের সংখ্যা বেড়ে ১২৪৫

২. কালীঘাট–ভিক্টোরিয়া প্যাকেজ
এটিতে রয়েছে—

* ভিক্টোরিয়া মেমোরিয়াল
* ন্যাশনাল লাইব্রেরি
* জেল মিউজিয়াম
* ইন্ডিয়ান মিউজিয়াম
* ইডেন গার্ডেন্স
* হাওড়া ফুলবাজার
* হাওড়া ব্রিজ
* ট্রাম স্মরণিকা
* প্রিন্সেপ ঘাট
* নন্দন
ও শহরের আরও বহু ঐতিহাসিক জায়গা।

টিকিট ও বুকিং-এ থাকছে দু’ধরনের সুবিধা। দ্রষ্টব্য স্থানে প্রবেশমূল্য-সহ বাসভাড়া, শুধু বাসভাড়া, যাঁরা শুধু ঘুরে দেখতে চান কিন্তু সব জায়গায় ঢুকবেন না। বাসে থাকবে ব্রেকফাস্ট ও রিফ্রেশমেন্ট।
ভাড়া এখনও নির্ধারিত হয়নি।

টিকিট বুকিংয়ের ব্যবস্থা থাকবে তিনভাবে। এসপ্ল্যানেডে পরিবহণ নিগমের মূল কাউন্টারে, পরিবহণ দপ্তরের ওয়েবসাটে, যাত্রীসাথী অ্যাপে টিকিট বুকিংয়ের বিষয়ে আলোচনার পর্যায়ে রয়েছে একাধিক দর্শনীয় স্থানের প্রবেশ টিকিট অনলাইনে উপলব্ধ না হওয়ায় তা কীভাবে সমন্বয় করা হবে, তা নিয়েও আলোচনায় ব্যস্ত দফতর।

কেন এই উদ্যোগ? পরিবহণ দফতরের এক আধিকারিক জানিয়েছেন, “শীত পড়তেই মানুষ বাইরে বেরোন। কিন্তু একই দিনে বহু জায়গা ঘোরা সম্ভব হয় না। তাই শহরের লুকিয়ে থাকা ইতিহাস, সৌন্দর্য ও নানা বৈশিষ্ট্য সহজে দেখানোর উদ্দেশ্যেই এই প্যাকেজ।” এসময় কলকাতায় প্রচুর বিদেশি পর্যটকও হাজির হন। তাঁদের সুবিধার কথা মাথায় রেখেই পরিকল্পনায় যুক্ত হয়েছে বিশেষ গাইড পরিষেবা। দপ্তরের আশা, পুজোর সময় ‘পুজো পরিক্রমা’ যেমন মানুষের মন জয় করে, তেমনই শীতের এই **শহর পরিক্রমা**-ও যথেষ্ট জনপ্রিয়তা পাবে।

দেখুন আরও খবর: